1. masigxile esimemweni esabizelwa kuso. nenkosi unkulunkulu isimemele ekudleni ifa laphakade eyasilungisela lona ngendodana yayo ujesu kristu. lokhu kuchaza ukuthi sibiziwe, futhi sikhethiwe, sahlukaniselwa idili. ekwamukeleni kukhona intokozo. phela, ujesu wayidala intokozo ekukholweni. kuyamangalisa kabi ukubona nokuzwa ukuthi imishado ephelayo siyayithokozela futhi siyilindela ngokukhulu ukuzimisela lokhu. masimbone--ke ukuthi kukhona njalo ingozi yokuthi uma silinda isimemo sithanda ukuba kufike usuku lwaso siphile kahle nasemizimbeni. kungani pho ukuba kuthi uma inkosi isimemele esidlweni sayo sithi: cha, noma ngabe ngibuthakathaka kanjani ekukholweni kulungile? kungaba njani uma singacela njalo ukuba inkosi isiqinise ekulindeni, ukuze singakhathali endleleni, singapheli amandla, singehlulwa yiminotho yomhlaba. umkhuleko ubaluleke kakhulu emuntwini owesaba, ethanda futhi ethemba unkulunkulu. noma kunjalo abanye bathi akulutho noma singakhuleki ngokukhuthala ngoba unkulunkulu wazi konke, uyazi futhi ukuthi siyadinga ukuqiniswa ekukholweni. awu bandla! qaphela lengozi engaka. samembatha ukristu ngombhapathizo. lengubo yethu engukristu ingonakala ezinhliziyweni zethu uma singayinakekeli, futhi ingase ingabonakali nokuthi iyiyo uma siyixuba nezambatho ezingcolileyo. lezozambatho ezingcolileyo zingaba ngukunaka okuphelayo kunokungapheli. masinake okwaphezulu. siyayalwa ukuba sihlakaniphe ngokuhlakanipha okuhle, hhayi okubi. kanjalo kukhona abadala nabasha abahlakaniphe kabi ezindabeni zezwe, nokho uma kufika enkonzweni baqala ukuba bakhathale, bangavezi ulwazi lwabo. namuhla kufanele ukuba bavuke kabusha, bazi ukuthi inkosi isabalindele ekubonisiseni intando yayo. sesibonile kaningi ukuthi nasesidlweni senkosi kukhona abantu abavilaphayo. inkosi isimeme njalo ukuba size khona. nokho siyala ukuza ngisho nasezinkonzweni, masibheke ukuba: